Silvia Pérez Cruz: “Cantant entro en trànsit” | Cultura | EL PAÍS Catalunya\nSilvia Pérez Cruz: “Cantant entro en trànsit”\nLa cantant i compositora, tan desconeguda per a molts com venerada pels seus devots, va descobrir el seu poder per emocionar als 12 anys i confessa que viu en eterna carn viva des de llavors\n19 OCT 2020 - 11:37\tCEST\nSilvia Perez Cruz, cantant i compositora. B.P. EL PAÍS\nAquest estiu, al Kursaal de Sant Sebastià, en un moment del seu primer concert després dels tres mesos de confinament, Silvia Pérez Cruz es va arraulir sota el piano del músic Marco Mezquida i va continuar cantant. El que podia semblar un numeret de l'artista, té una explicació més complexa i més senzilla. “M'ho va demanar el cos. Va ser com qui se'n va a dormir al seu cargol de mar. Era allà, protegida, pensant ‘aquí em sento fora de perill’. Per a mi la música és casa meva i la trobava a faltar. Quan canto entenc el món”. Ho explica en la fredor de la sala de l'hotel del Madrid confinat on parlem, amb mascaretes totes dues a dos metres de distància la una de l'altra, i entra una en calor sola de veure com se li aigualeixen els ulls.\nP. Com es viu en la música?\nR. No conec cap altre lloc. Serrat diu que la carrera comença amb el primer bolo que cobres. Per a mi va començar quan vaig entendre que necessitava cantar, als 12 anys, cantant amb el meu pare en una taverna.\nP. Va tenir una revelació?\nR. Em vaig sentir en un estat molt especial, molt lliure i honest. I això va tenir unes conseqüències en el públic. Venien cap a mi, una nena, i m'explicaven coses que havien sentit quan m'havien sentit cantar, coses molt íntimes.\nP. I vostè, què sent quan canta?\nR. És com oblidar-se del cos. Una sensació de canal, que alguna cosa passa a través teu, i el que has d'intentar és que no es tanqui la porta pel pensament, o la por. És com sortir de tu mateixa. Cantant no soc jove ni vella. Es para el temps. Entro en trànsit.\nP. I quan torna no té una baixada d'ànims?\nR. És un moment sagrat on les coses són on han de ser. En tornar no parles, sents. Busques la complicitat dels teus músics, les persones que entenen aquest idioma.\nP. Reconeix aquest trànsit en els altres?\nR. Sí, i també el truc i la mentida en el trànsit.\nP. Es refereix a la tècnica?\nR. La tècnica no sobra. De vegades és un error de l'artista, que intenta anar a buscar, amb la repetició, un estat que no s'assoleix en la forma, sinó en des d'on es fa. És una cosa que no es pot dominar, i m'encanta aquesta sensació i veure-la en els altres. Veure algú abstret tallant els cabells, o pernil, és igual, reconèixer algú que és on li toca, fent una cosa per a la qual té un do.\nP. Sempre canta sobre el mateix?\nR. Bé, és que crec que no hi ha tants temes. La vida, la mort, l'amor, el desamor, la natura. La resta és literatura, com s'expliquen les coses, i pot ser molt bonica, però el fons és aquest.\nP. Parlant de natura, aquesta melena és tota seva?\nR. Bé, ara me l'han repassada per a la foto, però sí. És que a la meva família: la meva àvia, la meva mare, jo, sempre hem tingut els cabells molt llargs, i forma part del meu gest. M'encantaria algun dia ser capaç de tallar-me'ls, però és una mica de tribu. Tallar-me'ls seria tallar el llaç. A més, quan entres en certes coses ja no en pots sortir. No ho sé. Com me'ls veus tu?\nP. Amb una enveja assassina. Vostè enveja alguna cosa d'algú?\nR. Enveja és voler el que un altre té? Hòstia, vist així... envejo tenir pare. Tenir el meu pare.\nP. Aquí estem en taules. El dolor de l'orfandat es doma o només s'amansa?\nR. La pèrdua per mort i la pèrdua en vida són molt doloroses. Em venen cançons, persones que he perdut, cançons que he escrit. Jo m'he purgat molt component per digerir aquestes morts. Saps els records, que es van tornant estàtics? Llavors, en aquestes cançons són una mica vius. És difícil. No estem ben educats amb la mort.\nP. Estar trist no és popular.\nR. Sí, hi ha aquesta necessitat de ser sempre un símbol, una imatge forta, poderosa, feliç, estiuenca, triomfadora. I això no ens fa bé. Per això els meus concerts són com rituals. He dedicat alguna cançó a les víctimes del virus, persones que no han tingut un ritual de comiat. Hòstia: ho he trobat molt dur. La relació amb la mort en aquests mesos ha estat molt estranya.\nP. Amb què riu que no pot parar?\nR. Uf, no ho sé. Amb persones. Amb la meva filla, per exemple. Té 13 anys i és molt divertida. Connectar amb l'humor d'una persona és brutal.\nP. L'altre dia va cantar Tengo un tractor amarillo al programa de Buenafuente. Li va costar més que un bolero?\nR. Ha, ha. No vaig dormir la nit abans. Un dia vaig dir “canto cançons tristes per ser feliç” perquè sempre em deien que ho cantava tot trist. I no, no va d'això, no han entès res. Cantant es deixa anar de tot i tot és dolorós, però és clar que et pots riure després, cal descansar. Sé que faig temes molt intensos. Soc molt intensa, en l'alegria i en el patiment. Estic sempre a flor de pell. Abans creia que tot era així. Ara han passat els anys i m'he adonat que hi ha gent que no viu amb tanta intensitat. No sé si hi surto perdent o guanyant. La virtut sol ser també el defecte.\nP. O no la coneixen o bé l'adoren com a una deessa. Més que fans, té devots.\nR. Bé, no està malament, no? Penso: “Hòstia, ho estic fent com volia”, perquè jo no he volgut mai ser famosa. Volia dedicar-me al que em dedico amb tota llibertat i entrega. Si això fa que em coneguin, doncs perfecte. Per mi el més normal és que no em coneguin, però també et dic que em coneix més gent de la que em penso.\nP. Com gestiona l'adulació?\nR. Ara millor. Abans l'anul·lava massa. Com que no volia que m'afectés en negatiu, la rebutjava. Hi havia aquí aquesta cosa cristiana com d'haver de patir per tot això.\nP. Complex de culpa?\nR. Una mica sí que n'hi havia. O que abans jo havia estat en un grup i havia sentit que altres persones sentien gelosia de mi, i això em feia enrere. Amb el temps he vist que potser m'hauria d'haver plantat una mica i haver-me deixat a mi mateixa gaudir-ne.\nP. O sigui, que ara s'ho creu.\nR. Per a mi la solució va ser quan vaig entendre l'equilibri entre humilitat i seguretat. Jo no soc millor que tu, ni que ningú. I pot ser que jo no t'agradi, però el que faig ho defenso a mort perquè m'ho estimo. Ho faig amb tot el meu cor, i ho defenso amb seguretat.\nP. Com sobreviurà la seducció a la tirania de les màscares?\nR. No ho sé, estic preocupada. L'única cosa bona és que ara ens mirem més als ulls. Abans ens miràvem a la boca, no ens aguantàvem la mirada. Ara, potser perquè tenim la boca tapada, ens sentim més protegits i ens mirem als ulls. És molt íntim, aquí hi és tota la informació per a qui vulgui i sàpiga llegir-la. En això anem guanyant.\n‘Farsa’ (gènere impossible)\nEl títol del seu nou disc, una col·lecció de 13 temes en els quals juga amb altres arts armada amb l'instrument de la seva veu, parla de la inquietud creativa de Silvia Pérez Cruz (Palafrugell, 37 anys). Una música tan lliure i alhora metòdica –va estudiar solfeig, saxo i cant– que és capaç de posar-se a aprendre alemany només perquè el seu so li suggereix un sentiment per a una cançó. Filla d'un cantant d'havaneres que la portava als seus recitals als bars del seu poble, i de la directora d'una escola d'arts, on jugava de petita, Pérez Cruz ha generat una legió d'incondicionals que assisteix als seus concerts com a una experiència mística. Dos Goya, a millor actriu revelació i a millor cançó original, avalen la trajectòria d'una artista no tan coneguda massivament, però difícil d'oblidar quan se la descobreix.


Termes i condicions de compra - Shop (Anna Masnou)\n1.4. Les comandes podran realitzar-se dins la pàgina https://shop.annamasnou.cat per persones físiques i per societats per adquirir productes per al seu consum.\n1.5. Qualsevol dubte relacionat amb les Condicions de Compra o la Política de Privacitat es podrà comunicar per escrit a: [email protected] o per telèfon al 629742727 (El nostre horari d’atenció al públic és de dilluns a divendres els matins de 10:00 a 14:00 i a les tardes de 16:00 a 20:00) .\nDisponibilitat del servei de compra.\nEls articles que s’ofereixen a través d’aquesta web estaran únicament disponibles al territori espanyol: Península. Per a comandes a Canàries, Ceuta, Melilla, Balears o fora d’Espanya, pot contactar amb l’e-mail o el telefon i horari indicat al punt (1.5.) i li gestionarem personalment la seva compra.\nL’existència del contracte entre vostè com a client i shop.annamasnou.com en relació als productes de la botiga en línia tindrà vigor a partir del moment en que la seva comanda hagi estat expressament validada i acceptada per nosaltres. En el cas en que no fos acceptada i se li hagués fet un càrrec en el seu compte de l’import de la comanda, aquest li serà reemborsat íntegrament. El procés de la compra en línia començarà en el moment en que feu clic al botó “PAGAR”. La confirmació d’aquesta acceptació serà la recepció del correu electrònic “Gracias por comprar” el qual, a més, confirma que la comanda s’ha rebut. En aquest moment es formalitza el contracte de compra entre vostè i Anna Masnou.\nLa seva comanda serà remesa per al seu processament.\nEncara que es prenen totes les mesures possibles per garantir la correspondència amb els productes originals és possible que les fotografies no corresponguin amb exactitud per motius aliens a la nostra voluntat. Per això, shop.annamasnou.com no serà responsable de qualsevol error o inexactitud que es produeixi en les fotografies o representacions gràfiques dels productes exposats en aquesta pàgina. Si vostè tingués qualsevol dubte en relació amb els productes, podrà, per descomptat, contactar amb el nosaltres amb el telefon d’Atenció al Client 629742727 (El nostre horari d’atenció al públic és de dilluns a divendres els matins de 10:00 a 14:00 i a les tardes de 16:00 a 20:00) o bé per correu electrònic a [email protected] .\nDisponibilitat de productes dins la botiga online shop.annamasnou.com\nLes comandes de productes estan subjectes a la disponibilitat dels mateixos. En el cas de no disposar d’aquells productes que ens va sol·licitar, esperarem a tenir estoc per procedir a l’enviament. En el cas en què l’arribada de productes retardés l’enviament de la seva comanda, contactarem amb vostè per informar de la situació i consensuar l’enviament de la comanda. De tota manera, pot haver circumstàncies excepcionals que ens obliguin a rebutjar la tramitació d’alguna comanda després d’haver enviat el correu “gracias por comprar”, i ens reservem el dret a fer-ho en qualsevol moment, shop.annamasnou.com es reserva el dret de retirar qualsevol Producte del web en qualsevol moment i/o treure o modificar qualsevol contingut, així mateix no serà responsable davant vostè o davant de qualsevol tercer pel fet de retirar qualsevol producte d’aquest lloc web, amb independència de si aquest producte ha estat venut o no, treure o modificar qualsevol material o contingut del lloc web, o per negar-nos a tramitar una comanda una vegada que li haguem enviat el correu electrònic “Gracias por comprar”\nDret a desistir de la compra.\nEn cas d’haver sol·licitat un exemplar sense dedicatòria, pot desistir de la seva compra mentre no s’hagi procedit a l’enviament del producte.\nEn cas d’haver sol·licitat un exemplar dedicat, pot desistir de la compra mentre no s’hagi procedit a la seva dedicatòria.\nPreu dels productes a la web.\nEls preus dels productes seran els que figuren en cada moment a la web, excepte en cas d’error manifest. També podran ser modificats, encara que aquests canvis no afectaran les comandes efectuades amb anterioritat al canvi.\nEls preus de la pàgina web inclouen IVA, i embalatge així com els costos d’enviament.\nProcés de pagament de la compra\nDes del botó “comprar” s’obre una nova finestra en la qual cal\n7.1. Fer clic al botó “comprar” del producte desitjat\n7.2. Omplir tots els camps requerits\n7.4. Fer clic al botó “pagar” i posteriorment “Pagar amb targeta”\n7.5. Finalitzar el procés de pagament amb la plataforma segura de pagament Stripe. Per minimitzar el risc d’accés no autoritzat, es codificaran i encriptaran les dades de la targeta de crèdit a la passarel·la de pagament del banc, shop.annamasnou.com mai tindrà accés a aquestes dades.\n7.6. Un cop finalitzat el procés de pagament anirà a la pantalla d’agraïment per la seva compra i rebrà el correu “gracias por comprar”\nEstat de la comanda i lliurament\nUn cop rebut i verificat el pagament (punt 7) procedirem a preparar la comanda. L’enviament es farà a través del servei de Correus. Les comandes tenen una mitjana de temps d’entrega d’uns 5 dies. Si per algun motiu la data de lliurament no pogués complir-se i la data de lliurament de la comanda es retardés, li informaríem d’aquesta circumstància. Tingueu en compte que en qualsevol cas no realitzem lliuraments en dissabtes, diumenges ni festius.\nQuan rebi la comanda, ha de comprovar que l’enviament és correcte. Si hi ha alguna discrepància o problema amb la seva comanda en el moment del seu lliurament, haurà de contactar amb el Departament d’Atenció al Client per telèfon 629742727 i enviar foto del paquet i del comprovant del lliurament per correu electrònic.\nHa de notificar tan aviat com sigui possible al Departament d’Atenció al Client els casos de manca de recepció de les mercaderies o els retards en el lliurament.\na) Que el servei de correus vagi al seu domicili i l’adreça sigui incorrecta\nb) Que no hi hagi possibilitat de dipositar el producte en una bústia o ser atès per una persona per entregar-lo.\nPer tal d’evitar la impossibilitat del lliurament de la seva comanda, preguem que faciliti una adreça de lliurament que permeti dipositar en bústia o entregar en persona.\nPolítica de canvis i devolucions.\nEn el cas dels exemplars no dedicats la devolució s’efecturà un cop retornat el producte en perfecte estat. El cost de l’enviament de retorn anirà a càrrec del client. La devolució es farà en forma de val bescanviable per altres productes o serveis que tindrà una caducitat de 3 mesos des de la data d’emissió.\nEn el cas dels exemplars dedicats, donat que presenten una modificació que n’altera la naturalesa, no s’acceptarà la devolució.


Enviem carta a la Consellera de Salut demanant la rectificació de la resolució sobre el pagament de les hores de vacunació COVID com a hores ordinàries - Infermeres de Catalunya\nEl 22 de febrer, la Consellera de Salut, Alba Vergés, ha signat la resolució per la qual s’aprova l’establiment d’un concepte retributiu específic per al personal administratiu i d’infermeria de l’Institut Català de la Salut i entitats del sector públic de la Generalitat de Catalunya, amb motiu de la seva participació en la Campanya de Vacunació de la COVID-19 i el seu import.\nAquesta resolució té efectes des del 27 de desembre de 2020. Curiosament, anunciada ara però amb efecte abans de les eleccions al Parlament.\nInfermeres de Catalunya ja vam manifestar la nostra preocupació quan es va anunciar la crida voluntària a les infermeres a la campanya de vacunació (vegeu aquí), donat que no s’havia indicat el tipus de contracte que s’oferiria, ni condicions laborals, ni duració del contracte, ni la remuneració. Vam fer palès que no teníem gaire bona experiència amb aquest tipus de crides i de com, després de respondre i treballar durament en plena pandèmia, les infermeres no havien estat degudament compensades: ni econòmicament ni professionalment (per exemple, amb la paga de gratificació extraordinària COVID). I el temps ens torna a donar la raó.\nDesprés de la injusta i vergonyosa paga COVID-19, en la que el Departament de Salut va decidir donar-nos un copet a l’esquena amb una pagueta que discriminava per categoria professional (vegeu aquí) i que no donava resposta al problema de fons: la precarietat laboral i la manca de personal i d’inversió al Sistema Públic de Salut, vam demanar menys pagues “d’agraïment” i més sous dignes i un plus de perillositat per a tots els professionals (vegeu aquí).\nUna vegada més, ens tornen a menysprear. La Consellera ha decidit establir un concepte retributiu anomenat “Vacunació COVID 19” d’aplicació exclusivament al personal d’administració i d’infermeria de l’Institut Català de la Salut i entitats del sector públic sanitari de la Generalitat de Catalunya que participi de forma voluntària en la Campanya de Vacunació.\nLa gran sorpresa ha estat que, al contrari del que s’havia donat a entendre de forma no oficial, el preu d’hora de treball que s’ha establert per aquest concepte és l’equivalent al valor d’hora ordinària de treball aplicable a cada professional d’acord amb les seves condicions laborals específiques. Sense tenir en compte, a més, que moltes vegades els desplaçaments han estat realitzats amb els vehicles personals de les professionals i pel qual no han percebut cap contraprestació ni pagament de quilometratge.\nLa gran resposta de les infermeres a la crida del Departament de Salut per tal de poder vacunar a la població i així poder avançar cap al final d’una pandèmia que està afectant molt negativament a la nostra societat, oferint treballar hores addicionals fora de la dura jornada laboral a la qual estan sotmeses les professionals del nostre sistema de salut, és reconeguda i recompensada d’aquesta manera.\nJa #estemfartes i per això hem enviat una carta a la Consellera de Salut demanant que rectifiqui i pagui les hores treballades com a hores extraordinàries.\nAquest és un motiu més (dels molts que ja tenim) perquè totes i tots els professionals de la salut de Catalunya anem a la vaga general de salut i serveis assistencials. Una vaga convocada per la Mesa Sindical de Salut de Catalunya, de la que Infermeres de Catalunya forma part, i que dóna el seu tret de sortida el pròxim 10 de març i segueix amb aturades parcials indefinides tots els dilluns a partir del 15 de març.


Andorra organitzarà al setembre un congrés de quiropràctica - AndorraDirecte\nDissabte, 2 de juliol de 2022 20:10 h\nAndorra organitzarà al setembre un congrés de quiropràctica\nTé l'objectiu de potenciar i divulgar aquesta especialitat\nDijous, 9.5.2013. 23:12 h\nAquest dimecres s’ha realitzat la IX trobada dels membres del clúster de salut i benestar de la iniciativa Actua, en la qual la Sra. Angelina Llobet, gerent del Centre Quiropràctic Andorra ha donat a conèixer els beneficis de la quiropràctica. Durant el transcurs de la mateixa sessió, la Sra. LLobet ha informat també que l’associació andorrana de quiropràctica serà una realitat en breu.


COMUNICAT 51. Preocupació per la possible eliminació de serveis a la R16 | Plataforma Trens Dignes Terres de l'Ebre - Priorat\nCOMUNICAT 51. Preocupació per la possible eliminació de serveis a la R16\nLa Plataforma Trens Dignes Ebre-Priorat vol mostrar la seua preocupació, sorpresa i enuig per diverses informacions segons les quals els nous horaris de Renfe, que es posaran en funcionament a partir del proper 8 de maig, preveuen reduir freqüències de la línia R16 entre les Terres de l’Ebre i Barcelona, així com fer desaparèixer els serveis entre Tortosa i València.\nLa PTD vam descobrir fa unes setmanes esta anomalia, a través de la mateixa web de renfe i de diferents aplicacions per a mòbils. En aquell moment, però, vam optar per la prudència, no vam voler crear alarma i vam iniciar una sèrie de contactes amb representants institucionals per ficar-los al corrent d’este problema i mirar d’aclarir la situació. Se’ns va dir llavors, que es tractava d’un error informàtic i que en breu se solucionaria. Passat gairebé un mes des de llavors l’anomalia continua apareixent a internet (només s’han solventat els errors que apareixien de la R15, però no de la R16) i així les coses la PTD decidim fer pública la informació, donat que falten poc més de tres setmanes perquè entren en vigor els nous horaris i ens mostrem preocupats pel dubte de si este són les intencions reals de Renfe i la Generalitat.\nQuins trens desapareixerien?\nSegons estos nous horaris, dels 9 trajectes actuals entre Tortosa i Barcelona es passaria a 8 (s’eliminaria el darrer tren de les 19.36h) i del 10 trajectes entre Barcelona i Tortosa es passaria a 9, perdent-ne també un: en este cas el de les 9.19h. Tot això sempre segons les informacions de la mateixa web de Renfe i de les diverses aplicacions per a mòbils i tauletes, que és on l’usuari sol consultar quan té qualsevol dubte o necessita informació. Per al seua banda, els 4 serveis diaris entre Tortosa i València (4 trens d’anada i 4 de tornada) desapareixerien per complet, fet que també afectaria els usuaris de l’estació d’Ulldecona que, segons estes mateixes informacions, passaria a no tindre cap tren.\n(Adjuntem quatre captures de pantalla que la PTD hem fet per il·lustrar esta explicació. Hem consultat els horaris amb data del 10 de maig, donant –per si de cas- dos dies de marge des de l’aplicació dels nous horaris. Vosaltres mateixos podeu fer les comprovacions amb els horaris en vigor actualment)\nExigim una millora urgent en la puntualitat\nD’altra banda, la qüestió dels horaris ha suscitat certa polèmica darrerament arran de la carta que Adif ha remès al Departament de Territori i Sostenibilitat demanant que s’adaptessen els horaris de rodalies i regionals “als temps reals de circulació”, en paraules del seu president, Gonzalo Ferre. Al respecte volem afegir:\nAdaptar els horaris als temps reals de circulació voldria dir acceptar la incidència continuada en la que estem instal·lats i convertir allò que hauria de ser una excepció –un retard- en una norma legitimada. Serà molt fàcil dir que els índex d’incidències han disminuït si canvies els horaris i els adaptes a la teua conveniència. Com es preten millorar la velocitat comercial si es va abaixant paulatinament el llistó de l’exigència? Cal que el temps de recorregut entre les Terres de l’Ebre i Barcelona disminuïsca, no que augmente, i demanem que els trens complisquen els horaris actuals, no que els horaris s’adapten als retards de manera fixa.\nUn dels motius dels retards són les Limitacions Temporals de Velocitat (LTV) que com la mateixa paraula indica són provisionals (mentre es repara algun element de la via, etc). La ‘T’ implica temporalitat: si es canvien els horaris es convertiran en permanents i haurem assumit un retard més com a un fet estructural. En lloc de dir que 2 + 2 sumen 4, es marca un resultat final i es busca la manera perquè l’operació done la suma desitjada. Això és fer trampa. Exigim:\nA Adif que faça un manteniment adequat de les vies de les línies R15 i R16 per eliminar de manera definitiva les LTV i adequar la instraestructura al servei que és necessari oferir en ple segle XXI.\nA Renfe que siga puntual d’una vegada per totes, que faça la corresponent renovació de la flota de rodalies que opera a les Terres de l’Ebre, amb unitats preparades per oferir el servei, i que no pose tota la pressió sobre els seus treballadors que, al cap i a la fi, fan tot el que poden amb les eines de què disposen.\nA la Generalitat que d’una vegada per totes fique fil a l’agulla i aposte per un transport ferroviari digne a les Terres de l’Ebre, amb uns horaris adequats a les necessitats del ciutadà. Fa massa temps que la PTD mantenim reunions amb el departament i els avenços, tot i existir i haver-los posat en valor, són encara insuficients i la ciutadania tenim la sensació de que falta voluntat política real i de que s’està marejant la perdiu per anar guanyant temps, quan temps precisament és el que no ens sobra. Per exemple: esperem encara data per la segona taula tècnica (la primera reunió va ser el 24 de novembre, Comunicat 44)\nAl cap i a la fi, el caos que suposa que tres organismes diferents gestionen un mateix servei només perjudica l’usuari que és qui realment acaba patint les conseqüències d’una gestió nefasta, on cadascun dels gestors hi té el grau de responsabilitat que li pertoca.\n« LO REPORTATGE AL DIARI ARA, EN PDF\n‘Les 5 batalles de l’Ebre’ »


Acord històric contra la pobresa energètica | Sostenible\nFont: FMC, Diputació de Barcelona i Generalitat de Catalunya\n29/03/2021 - 21:52\nLa Generalitat i les administracions locals han signat amb la companyia Endesa els acords per condonar el deute que acumulen milers de famílies vulnerables i per regular com fer front a la pobresa energètica. Amb aquests acords s’aconsegueix defensar els drets de les persones en situació de vulnerabilitat, protegir-les de cara al futur, i oferir seguretat jurídica als ens locals.\nAmb els dos convenis signats, i que serviran de model per negociar amb la resta d’empreses subministradores de gas i electricitat, les administracions i les companyies es coresponsabilitzen de la despesa social que suposa la pobresa energètica per protegir les persones vulnerables.\nEndesa assumeix el 100% del deute acumulat de les famílies vulnerables entre els anys 2015 i 2018. Pel que fa al deute dels anys 2019 i 2020, el 50% l’assumirà Endesa i l’altre 50% les administracions signants.\nLa signatura d’aquest acord i del protocol de col·laboració entre les administracions públiques i Endesa comportarà la cancel·lació total del deute acumulat a 31 de desembre de 2020 per les persones i famílies en situació de risc d’exclusió residencial. Concretament l’acord condona el deute acumulat de 35.000 famílies vulnerables entre 2015 i 2020, així com el conveni per regular el cost de la pobresa energètica que es generi a partir de l’1 de gener de 2021, que la companyia assumirà en un 50%. La part corresponent a les administracions l’assumiran la Generalitat (75%) i les administracions supralocals (25%). El pagament d’aquest 50% del deute de 2019 i 2020 corresponent a l’Administració el realitzarà la Generalitat en tres abonaments d’igual quantia a Endesa al llarg dels propers dos anys i mig. A partir de l’1 de gener de 2021 l’empresa subministradora es farà càrrec del 50% del deute generat en el futur per pobresa energètica.\nLa part corresponent a les administracions l’assumiran la Generalitat (75%) i les administracions supralocals (25%).\nEn el cas de la Província de Barcelona, el 50% públic serà assumit en un 25% per la Generalitat de Catalunya i l’altre 25% per l’Ajuntament de Barcelona, pel que fa als seus ciutadans; per l’Àrea Metropolitana de Barcelona pel que fa al deute generat per la ciutadania dels municipis que formen part d’aquesta Institució; i per la Diputació de Barcelona per a la resta de municipis de la província. En concret, la Diputació de Barcelona assumirà el 25% del deute de la ciutadania vulnerable de 275 municipis per un import d’1.701.839 euros.\nPer part de la Generalitat, han signat el conseller de Treball, Afers Socials i Famílies, Chakir el Homrani; i el conseller d’Empresa i Coneixement, Ramon Tremosa. En nom de l’Ajuntament de Barcelona, la quarta tinent d’alcalde, Laura Pérez. Per part de la Diputació de Barcelona, la diputada de Cohesió Social, Ciutadania i Benestar, Lluïsa Moret. De la Diputació de Tarragona, la seva presidenta, Noemí Llauradó. De la Diputació de Girona, el president, Miquel Noguer, i de la Diputació de Lleida, el president, Joan Talarn. També han signat Hector Luis Santcovsky, director de l’Àrea de Desenvolupament Social i Econòmic de l’AMB; Francina Alsina, presidenta de la Taula d’entitats del Tercer Sector Social de Catalunya; i Maria Campuzano, portaveu de l’Aliança sobre Pobresa Energètica.\nEn el seu parlament, la diputada de Cohesió Social, Ciutadania i Benestar de la Diputació de Barcelona, Lluïsa Moret, ha qualificat l’acord de "necessari i transcendent" i ha destacat que "explicita la voluntat d’actuar amb decisió a favor dels drets de tota la ciutadania, sense exclusions de cap mena. I els subministraments bàsics formen part d’aquests drets".\nMoret ha remarcat que "el municipalisme no ha fallat. Els últims quatre anys, per exemple, la Diputació de Barcelona ha destinat 2 milions d’euros a la lluita contra la pobresa energètica, tant amb ajuts directes com amb mesures preventives". "Per això -ha afegit- hem de continuar treballant per garantir que les famílies tinguin les necessitats bàsiques cobertes".\nTanmateix, des de la Diputació de Barcelona es continua treballant per ampliar els programes i projectes dirigits a millorar l’eficiència energètica de les llars més vulnerables, l’empoderament de les famílies per donar a conèixer els seus drets en la normativa energètica i les accions proactives de lluita contra la pobresa i l’exclusió social.\n"Estem convençuts que aquest acord aportarà una millora en la qualitat de vida de les famílies més vulnerables dels nostres pobles i ciutats i alhora contribuirà en avançar en la cohesió i la sostenibilitat social dels nostres territoris", ha reblat la diputada de Cohesió Social, Ciutadania i Benestar, Lluïsa Moret.\nA més del suport econòmic, la Diputació de Barcelona ofereix als ens locals de la província el programa “Auditories i intervenció als habitatges en situació de pobresa energètica”, que va començar a gestar-se el 2016 i que té per objectiu millorar l'eficiència energètica de les llars en situació de pobresa energètica, reduir les despeses dels subministraments —electricitat, aigua i gas o altres combustibles— i millorar la qualitat de vida de les persones beneficiàries. Les intervencions comencen amb la visita a les llars i la detecció de necessitats mitjançant auditories energètiques, i inclouen les tramitacions necessàries per reduir el consum i reduir l’import de les factures, la instal·lació de material de baix cost i un procés de sensibilització i formació a les famílies. En les dues edicions del programa de 2018 i 2019 s’han dut a terme prop de 3.000 auditories.


Cerca totes les ofertes d'hotels a Orhaniye Entrada:\nVilla Casa Feronia Stone House...Habitacions per nit per només Més zones a Marmaris\nOrhaniye és una base excelent per a explorar en profunditat les vistes de Marmaris. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Orhaniye té molt a oferir: llocs famosos, bons restaurants i una gama d'entreteniment emocionant. Estalvii temps i diners fent la reserva amb Agoda.com, que us promet les millors opcions d'hotels a Orhaniye i molts més àrees a Marmaris. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Orhaniye.\nHotels destacats a Orhaniye, Marmaris\nSi el que està buscant és per un hotel ben situat a Marmaris, no busqui més enllà de Villa Casa...\nHotels a Orhaniye: Villa Casa Feronia Stone House


Competència critica les restriccions del decret català de pisos turístics | Catalunya | EL PAÍS Catalunya\nCompetència critica les restriccions del decret català de pisos turístics\nEl regulador demana una regulació específica per a aquest sector\nBarcelona 26 SET 2016 - 18:31\tCEST\nClatellada de l'Autoritat Catalana de la Competència (ACC) al projecte de Reglament de Turisme de Catalunya respecte a l'activitat dels pisos turístics. El regulador considera que el decret proposat pel Departament d'Empresa és “clarament limitador de la competència en la mesura que conté nombroses restriccions innecessàries i desproporcionades que dificulten l'accés i l'exercici” i, per tant, cal una regulació específica per a aquest sector.\nÉs la segona vegada que l'ACC planteja dubtes sobre el decret, que havia decaigut en no aprovar-se la llei d'acompanyament dels pressupostos. El setembre del 2015, el regulador ja havia denunciat que el decret “no dóna una resposta satisfactòria a les necessitats de flexibilització i simplificació”, una idea en què torna a insistir. L'informe, que no és vinculant, va ser sol·licitat pel mateix departament.\nFonts de l'ACC expliquen que les modificacions entre un text i l'altre han estat mínimes. Sí que s'ha descartat, per exemple, el límit de quatre mesos per a l'oferta d'ús turístic per habitacions. El regulador, en embargament, destaca que “es continua presentant nombrosos aspectes que no poden ser ben valorats des de l'òptica de competència”. Alguns d'aquests arguments van en la línia del que han defensat webs com Airbnb.\nAlguns articulats del reglament tampoc no estarien conformes a les normatives europees, assegura el dictamen. Aquest és el cas de la imposició als intermediaris de constatar la legalitat dels pisos o habitacions que s'ofereixin, ja que això “sembla que no estigui alineat amb l'opinió de la Comissió Europea en relació amb les plataformes en línia”.


16 oct. 2021 UDivulga\nOsona té una història geològica privilegiada, dominada per un mar de fa uns 40 milions d’anys. Els milions d’anys de processos geològics l’han modelada d’una manera característica. En aquesta sortida Llegeix-ne més…\nVisita demostrativa a l’Ateneu de Fabricació La Fàbrica del Sol per conèixer les tecnologies per fabricar un hort vertical domèstic. L’Ateneu de Fabricació de La Fàbrica del Sol ens mostrarà Llegeix-ne més…\nDebat sobre la pesca insostenible i quin impacte té. Quines son les conseqüències de no pescar als nostres mars? Ens trobarem per debatre sobre l’impacte que tenen els convenis internacionals Llegeix-ne més…


Final millorat, per Josep M. Solà | Catalunya Religió\nFinal millorat, per Josep M. Solà\nL’evangeli de Marc acaba en el moment en que les dones fugen del sepulcre plenes de por. Quan es començaren a conèixer els acabaments dels evangelis de Mateu i Lluc es va afegir a Marc un final que parlés d’alguna aparició de Jesús, diu Josep M. Solà al comentari de l'evangeli d'aquest diumenge.\nLa primera versió de l’evangeli de Marc s’acabava de forma sobtada amb la fugida de les dones plenes de por del lloc del sepulcre (Mc 15,42-47). És possible que Marc volgués evitar mostrar la resurrecció com un simple retorn a la vida anterior i per això no va incorporar al seu text cap relat d’aparició. Però segurament aquest final no satisfeia, i menys quan hi hagué la possibilitat de conèixer els finals dels altres dos sinòptics, el de Mateu (28,9-20) i sobretot el de Lluc (24,13-53). Així doncs, més enllà de Mc 16,8 es va afegir un acabament, que contingués alguna aparició de Jesús ressuscitat. Dit acabament està estructurat en tres parts. La primera (vv.9-14) narra tres aparicions de Jesús; una a Maria Magdalena, fent-se ressò de Jn 20; l’aparició als deixebles d’Emaús serví a l’anònim redactor de referent per mencionar una aparició a dos deixebles (v.12); i seguidament l’aparició de Jesús als onze de Lc 24,36ss serví de model a l’aparició de Jesús davant els onze del v.14. La incredulitat del deixebles en el relat de Marc és un ressò també dels dubtes dels deixebles en el relat de Lluc.\nL’evangeli, que llegim aquest diumenge, festivitat de l’Ascensió, recull la segona i tercera part d’aquest afegit final (Mc 16,15-20). La segona part (vv.15-18) parla dels onze deixebles enviats a tot el món a anunciar la bona nova de l’evangeli i s’acaba amb una tercera part (vv. 29-20), que explica l’ascensió seguit d’un resum sobre l’activitat missionera dels onze.\nQuatre dels cinc senyals que acompanyen els creients es troben en el llibre dels Fets dels Apòstols. Expulsar els dimonis apareix en l’episodi on Pau allibera una noia posseïda d’un esperit que endevina el futur (16,16-18); en el conegut episodi de l’efusió de l’Esperit per Pentecosta (2,1-11) és on es mostra la parla d’altres llenguatges; agafar els serpents es veu a 28,3-6 quan a l’illa de Malta un escurçó s’agafa de la mà de Pau i aquest se l’espolsa; curar els malalts apareix en la guarició de l’invàlid per part de Pere i Joan a 3,1-10. A més d’això, alguns d’aquests senyals apareixen en l’Antic Testament com els indicatius de l’adveniment dels temps messiànics. A Is 11,8 es diu que “l’infant de llet juga vora el cau de l’escurçó, el nen ficarà la mà a l’amagatall de la serp”. També a Is 35,5-6 la guarició de malalties és senyal inequívoc de l’adveniment de la salvació. Val a dir que la capacitat de realitzar aquests senyals no queda restringida als onze deixebles, sinó que és atorgada a tot aquell que, essent creient, escampi el missatge de Jesús.\nEl verset 16 pressuposa la situació d’una comunitat on hi ha membres, que els costa creure en la resurrecció de Jesús. A aquests se’ls posa com exemple la dificultat dels onze, que també van haver de superar els seus dubtes i les seves incredulitats. Fixem-nos que la salvació no depèn només de la fe en Jesús ressuscitat, sinó també en l’acceptació del baptisme, que és la porta d’entrada a la comunitat creient. Aquesta experimentarà els senyals que mostren l’adveniment del regne messiànic. La predicació és avalada pels fets; ho torna a recordar al v. 20.\nLa fe viscuda és també una fe proclamada. Ens ho recorda la inclusió, en aquest acabament de l’evangeli de Marc, d’una de les fórmules o proclamacions de la fe més antigues i resumides de les primeres comunitats cristianes. “Jesús és el Senyor” L’única vegada que en Marc Senyor surt juxtaposat al nom de Jesús, el que predicà per Galilea i morí crucificat, aquest és el Senyor, és a dir, el ressuscitat, enaltit a la dreta de Déu, el que ara envia els seus deixebles a predicar el seu missatge.\nFestivitat de l’Ascensió del Senyor


Cap Sectorial de la vinya de JARC\nActualizada 26/08/2020 a las 09:23\nDes del nostre sector, tocat per un desequilibri estructural de fa temps –admetem- ho–, i que ens va portar a la crisi de preus la verema passada, ens vam emplaçar a treballar de manera constant i discreta per trobar el camí d’una solució sòlida i compartida. Hi érem, hi som i hi serem, sempre amb la responsabilitat de trobar acords i solucions de fons que canviïn l’escenari per un futur viable.\nAra el moment és greu. A la pandèmia del Covid-19, que ha provocat un tancament brusc del mercat –i per tant, més acumulació d’estocs–, se suma la gran afectació pel fong del míldiu, que ha comportat una davallada de producció general històrica. Per si no n’hi hagués prou, un infern de temperatures encara farà baixar més la collita per sequera.\nSense gaire por a equivocar-nos, estem parlant d’una pèrdua mitjana superior al 35%, que vol dir que la collita esperada el 2020 estarà al voltant del 65% de la collita del 2019. Aquesta dada revela una realitat que serà dramàtica. Com sobreviurem els viticultors un any sencer? Com es podrà pujar una nova collita amb els preus percebuts i amb el poc raïm que hi ha? Menys encara en un any en què hem assumit un augment dels costos de producció per la lluita contra el míldiu i una baixada del rendiment màxim per hectàrea, acceptada per evitar que un excés de producció empenyés els preus encara més avall.


Les benzineries abaixen més d'una pesseta els preus del combustible\nRaquel Gimeno | 11 octubre 1998\nEls ciutadans de les Illes pagaran entre una pesseta i una pesseta i mitja menys pel combustible que facin servir als seus vehicles.\nDesprés de la liberalització dels preus de les benzines decretada pel Govern espanyol, les diferents companyies del sector decidiren baixar el combustible una mitjana d'una pesseta respecte els preus anteriors. D'aquesta manera, la benzina «súper» se situa ara al voltant de les 115'1 pessetes el litre, quan abans costava més de 116, mentre que el gasoli passa a tenir un preu mig de 90'90. La davallada més important, emperò, l'ha experimentada la benzina sense plom, que ha passat d'un preu mitjà de més de 111 pessetes a no arribar a les 110.\nLa pràctica totalitat de les estacions de servei de Mallorca començaren a baixar els preus la nit de divendres.\nAixí, la primera empresa que va anunciar aquesta rebaixa va ser BP, que està implantada arreu de l'Estat i que té en funcionament diferents estacions a Mallorca.\nA partir d'ara, amb la decisió presa per l'Executiu, les companyies de tot l'Estat podran pujar o davallar sempre que vulguin els preus de les benzines, cosa que, en opinió del ministre d'Indústria i Energia i portaveu del Govern central, Josep Piqué, beneficiarà els consumidors, que s'aprofitaran de la competència entre les diferents empreses.\nEl ministre volgué tranquil·litzar d'aquesta manera els consumidors que temien que la manca de límits provocàs abusos per part de les companyies.


Blog archivos - Everest Costa Brava\nUn aniversari és una data molt especial per a la immensa majoria de persones i, molt més encara, quan el "nombre" guarda quelcom encara més especial. Estem parlant, per exemple, de la majoria d'edat (18), complir 30, 40, 50, 65, ... Realment cadascun li dóna la importància que creu a cada data i, com sabem [...]\nEls nens van aprenent a poc a poc conforme van creixent i madurant i ells mateixos es posen a prova. És innat i necessari per poder desenvolupar-se com cal i, lògicament, cal estimular-ho. Per a això, l'escalada és un bon exercici a tenir en compte. Els ajudarà a millorar la condició física, estimular la memòria, [...]\nLes lesions més típiques al món de l'escalada solen anar relacionades amb els canells i, concretament, als tendons i poden ser per sobrecàrregues d'exercici. Al moment d'escalar, totes les articulacions del tren superior acaben molt castigades, especialment mans, canells i dits. És completament normal que qualsevol escalador que porti un temps practicant l'escalada, hagi patit [...]\nUna de les principals característiques que té un escalador aficionat o professional és la immensa força que han de tenir les seves mans. Han de saber adaptar-se a les diferents preses, amb diferents formes i posicions. La tècnica és essencial per minimitzar recursos energètics i, de vegades, ens obliga a forçar els canells fins a [...]\nDe vegades creiem que, per pujar de nivell al món de l'escalada, hem d'entrenar més dur però ens costa treure temps d'on sigui i, la majoria de vegades, ho restem de les nostres hores de somni i descans. Però la falta de somni pot comportar conseqüències i afectar al rendiment. L'entrenament sempre passa per davant [...]\nEl calçat modern va bé per als nostres peus escalant?\nEl calçat modern té coses positives i coses negatives, com per exemple un aïllament sensorial, deixant-los tancats sota pressió. I això ens afecta, entre altres llocs, al món de l'escalada. Fa molts, però que molts anys, els nostres avantpassats caminaven descalços i així van estar durant milions d'anys fins que es van començar a usar [...]\nL'estiu ja s'acaba i en poc temps tenim el fred de tardor/hivern al damunt. Per això, sempre vénen bé uns consells per poder escalar a l'hivern en les millors condicions. Les baixes temperatures incrementen l'adherència de la goma dels peus de gat i amb això aconseguim que els dits quedin més durs facilitant la pràctica [...]\nExercicis d’slackline per a principiants\nUs volem ensenyar 3 exercicis estàtics i algun dinàmic relacionats amb l'slackline. Double Dropknee Crook S'assembla molt al simple dropknee però una mica més complicat. Es comença igual i, al moment d'estar en la posició, canviem el pes cap al peu que tenim enrere. En aquest instant, el suport del peu davanter canviarà perquè la [...]\nExisteixen moltes modalitats diferents d'slackline, el principal és dominar els passos bàsics com mantenir l'equilibri damunt de la corda, caminar una certa distància sense caure i, quan es té dominat, podem passar a triar una variant. Trickline Se salta, gira i practiquen acrobàcies damunt de la corda amb l'elasticitat d'aquesta com a impuls. Es col·loquen [...]\n4 exercicis ideals per Slackline en Platja d’Aro\nPer poder potenciar bé la nostra tècnica a l'hora de practicar Slackline, necessitem poc material, amb el que no tenim cap excusa. Per exemple, les plataformes d'inestabilitat o també conegudes com a balance board. També són compatibles les pilotes medicinals, armilles llastrades o peses amb diferents pesos. Amb tots ells es poden realitzar diferents exercicis, [...]


Sant Vicenç balla al ritme de la música | Esportiu Maresme\nL’Escola Municipal de Dansa és un dels programes esportius de les activitats municipals que promou la Regidoria d’Esports de l’Ajuntament de Sant Vicenç de Montalt de la mà del seu regidor, Robert Subiron, a més de la gimnàstica artística i les activitats dirigides per a adults.\nL’escola de dansa va néixer fa més de deu anys amb la finalitat d’ampliar l’oferta esportiva del municipi. D’aquesta manera, els infants i joves no se n’han d’anar a fer l’esport que els agrada a un altre municipi.\nEl principal objectiu de l’escola és ballar de forma lúdica sense deixar de ser una activitat extraescolar que, any rere any, va augmentant el nombre de participants d’entre 6 a 16 anys. En els últims cinc anys, amb Cristina Garcia com a responsable de l’escola de dansa, han hagut de modificar els horaris per poder encabir a tothom que hi vol participar.\nLes monitores Cristina Garcia i Lidia López, a través de la dansa, ensenyen als ballarins i ballarines a prendre consciència de les capacitats que té el nostre propi cos, a millorar la coordinació amb el ritme de la música. La dansa ajuda també a facilitar la interacció entre els participants de l’activitat o, fins i tot, en el seu dia a dia a través de la dansa, l’expressió corporal.\nL’Escola Municipal de Dansa és un dels programes esportius de les activitats municipals que promou la Regidoria d’Esports de l’Ajuntament de Sant Vicenç de Montalt\nAl llarg de la temporada les participants poden ballar diferents estils de dansa, des d’un estil més clàssic a un més urbà. La polivalència i àmplia experiència de les monitores fa que al llarg del curs les ballarines tinguin l’opció de provar i ampliar els seus coneixements amb els diferents estils per saber quin és el que més les atrau.\nA més de realitzar diferents coreografies, fan diferents activitats per mostrar en públic el seu treball i esforç. Realitzen competicions, diferents actuacions al municipi, col·laboracions, sortides, i aquest any com a novetat, hi ha la ‘I Trobada Extraescolar Dansa’ que es realitzà el 15 de febrer al Centre Cívic el Gorg organitzada per la Regidoria d’esports de Sant Vicenç de Montalt.\nA més, a causa de l’èxit de participació obtingut a l’activitat extraescolar, fa més de deu anys que es va crear un Campus de Ball dintre del programa de les Estades Esportives d’Estiu. Al Campus hi participen més de 80 alumnes d’arreu del Maresme durant les setmanes que s’ofereix, on es compagina la dansa amb activitats estiuenques i aquàtiques.\nRobert Subiron, regidor d’esports de Sant Vicenç de Montalt, afegeix que “a l’Escola Municipal ens agrada prioritzar en els nostres alumnes perquè després puguin treballar com a entrenadors i monitors. Tenim diferents exemples de monitores que van començar amb nosaltres amb només cinc o sis anys. Des de la Regidoria seguirem apostant per l’Escola Municipal de dansa i gimnàstica”. •


XII Premi Mila de Periodisme per a la Igualtat de Gènere a Lleida — Regidoria de Seguretat ciutadana i les polítiques per al civisme i la igualtat\nEsteu aquí: Inici → Notícies → XII Premi Mila de Periodisme per a la Igualtat de Gènere a Lleida\nXII Premi Mila de Periodisme per a la Igualtat de Gènere a Lleida\nPer Meritxell Prunera Pelegrí Darrera modificació 13-06-2018 12:16\nEl premi el convoquen anualment l’Ajuntament de Lleida, a través de la Regidoria de Polítiques d'Igualtat i el Col·legi de Periodistes de Catalunya- Demarcació de Lleida per animar els/les periodistes dels mitjans de comunicació de Lleida a prendre consciència sobre la feina que es realitza en defensa de la igualtat de gènere. El jurat valorarà la qualitat professional dels treballs i l’originalitat dels temes abordats, així com el seu tractament crític i la seva capacitat analítica.\nEl premi reconeix les persones i la seva feina i promocionarà els treballs que en resultin guanyadors. El Premi Mila de Periodisme per a la Igualtat de Gènere a Lleida es regeix estrictament pels valors del periodisme.\nEl Premi Mila de Periodisme per a la Igualtat de Gènere a Lleida es concedeix als treballs periodístics que tracten sobre la promoció de les dones i la igualtat de gènere.\nHi poden optar tots els treballs periodístics que difonguin experiències per a la igualtat de gènere, publicats en els mitjans de comunicació, en format paper o digitals, d’àmbit local, català i estatal amb presència a Lleida entre l’1 de gener de 2018 i el 31 de desembre de 2018. Quedaran exclosos tots els treballs periodístics que, tot i haver-se tornat a publicar o a emetre, hagin estat elaborats en dates anteriors a la de l'any de la convocatòria.\nClikeu damunt de la imatge per accedir al tràmit


Garden Pizza, plantes i pizzes gourmet\nMassa de doble fermentació, ingredients d'un hort ecològic i un entorn natural d'allò més atractiu. Convertir un antic garden en un restaurant de pizzes premium és el que han fet els responsables del Garden Pizza a Sant Cugat del Vallès (Barcelona), un local diferent amb una proposta gastronòmica ràpida però de gran qualitat.\nPrimer va arribar el garden i després la pizza. I és que feia anys que els artífexs de locals com el Santa Gula i La Burguesería, li donaven voltes a la idea d'obrir un restaurant dins d'un garden. No va ser fàcil però el van trobar a Sant Cugat del Vallès, l'antic Garden Rocamora, un espai enorme situat al peu de la muntanya de Collserola. Van mantenir l'estructura d'aparença industrial del garden i la van condicionar per dins amb taules grans i bancades de fusta, i una decoració vegetal, òbviament, per no oblidar els orígens de l'espai. A fora, dues terrasses, una zona de jocs per a nens i un gran hort que segueix donant fruits.\nAmb un espai de tals dimensions calia plantejar una proposta gastronòmica que permetés un servei ràpid i van pensar en la pizza. Però no una qualsevol, sinó una pizza que denota sensibilitat per "la massa, el tipus de fermentació i la qualitat dels ingredients", segons Nacho Nuñez, un dels responsables del restaurant. No descobrim res si diem que des de fa uns anys existeix un boom de pizzeries gourmet en grans ciutats com Barcelona i Madrid però ells defensen que aquesta no ha estat la seva motivació. Els seus altres projectes gastronòmics els avalen i aquí, tot i que apostin pel menjar ràpid, ho fan amb les mateixes qualitats.\nEl secret sí que es troba en la massa\nPer això, treballen amb una massa de doble fermentació, que fermenten durant 72 hores, i que elaboren seguint una recepta que ells mateixos han desenvolupat i que mantenen secreta. "És una massa molt artesana que no té res a veure amb la napolitana, tot i que el seu cruixent i el cremat de la vora sigui semblant", explica Núñez. La resta d'ingredients també estan cuidats i molts d'ells, sempre que la producció ho permet, són ecològics i provenen del seu propi hort: tomàquets, cebes, enciams, albergínies, etc.\nPerquè no es perdi la frescor dels ingredients i aquests conservin la seva millor textura i sabor, molts d'ells s'afegeixen al final, un cop la base de la pizza, amb la mozzarella i el tomàquet, ja ha sortit del seu potent forn de gas i llenya. És el cas de la Capitan Speck, una pizza excelsa que es construeix minuciosament amb ruca, tomàquets confitats, parmesà, speck i una saborosa stracciatella italiana. També l'espectacular Smoked Green, que combina carbassó, salmó fumat, alvocat i un toc de llima i d'oli d'herbes. Una altra lliga.\nNo és Itàlia, és Garden Pizza\nA la carta, separen les pizzes en tres categories: clàssiques, vermell intens -amb tomàquet- i les de blanc -sense tomàquet-, pensant en els gustos de tot tipus de comensals. Si es tira de clàssics, una bona opció és la Parmiggiana amb albergínia escalivada, tomàquets confitats i una potent alfàbrega fresca. No hi falten la Barbacoa, la Diavola i la de Formatges, un autèntic festí d'especialitats làctiques italianes: gorgonzola, taleggio, fontina, mozzarella fior di latte i ricotta de búfala, aromatitzades amb una mica de romaní del seu hort.\nA banda dels formatges, al Garden Pizza utilitzen altres productes de procedència italiana, com algunes de les farines i les olives, sempre amb la intenció de buscar el producte més òptim. Tot i això, insisteixen en què les seves pizzes poc tenen a veure amb les italianes. "Porten el nostre segell i nosaltres no som italians", diu Nuñez i defensa que, per aquest mateix motiu, tampoc són massa estrictes amb els "purismes" pizzers.\nTampoc espereu trobar pastes a la seva carta, ells han preferit acompanyar les seves delícies circulars amb una carta curta d'entrants que inevitablement ens traslladen als seus altres restaurants: el carpaccio de carbassó, tal com el preparen al barceloní Santa Gula; i la burrata de Puglia amb tomàquets de temporada, un altre clàssic del Can Gula de Sant Cugat. La seva massa de llarga fermentació també és apta per a les postres: la pizza de nutella, amb mascarpone i ametlles torrades és, sens dubte, la millor aposta dolça.\nEl seu servei és rapidíssim, només passen uns 13 minuts des que demanem la pizza fins que ens la serveixen, tant si volem menjar-la al restaurant com recollir-la per endur-se. Aviat començaran a treballar amb companyies d'entrega a domicili però si cal triar entre degustar aquestes pizzes gourmet des del sofà o en un fresc entorn natural, la resposta és ben clara. Hi ha un pàrquing enorme i des de Barcelona, per la carretera de l'Arrabasada, el camí ens permet gaudir del Parc Natural de Collserola. No podrien haver-nos-ho posat més fàcil.


El Parc de la Riella, un espai on gaudir de la literatura visual | Lleida.com\nFoto Lo Pardal\nUs agrada la literatura i voleu passar un dia a la natura? El Parc de la Riella és el lloc ideal. Ubicat a la llera del Riu Sió, a l'entrada est del terme municipal d'Agramunt, podem trobar aquest màgic paratge ple de poesia envoltada amb natura. En aquest Racó amb Encant gaudirem d'una estona prop de poemes que han tingut una transcendència històrica i que han significat un abans i un després per al municipi agramuntí. El parc, creat en honor del poeta Guillem Viladot, és el primer espai de Poesia Visual al territori. Les obres que trobem estan fetes des del mateix univers de l'autor. Viladot va néixer a Agramunt el 1922, i tot i llicenciar-se en farmàcia, gran part de la seva vida la va dedicar a la poesia, però no va ser fins al 1971 quan va publicar un llibre de Poesia Visual. L'any 1992, uns anys abans de morir, ell mateix va crear "Lo Pardal" una casa dedicada a aquest tipus de poesia i a les seves obres.\nA causa de la importància de l'autor en el territori, el Parc de la Riella va sorgir a partir de la voluntat de crear un parc dedicat a l'autor Agramuntí, per tal de donar a conèixer la ciutat i el meravellós llegat literari del poeta, amb un gran valor artístic. Inaugurat el 2012, l'obra escultòrica està dissenyada de la mà de Jaume Figuera, que també va dissenyar el conjunt de l'espai. Però el conjunt escultòric es va realitzar de la mà de l'empresa Jové-Balasch.\nL'itinerari del parc té forma d'infinit i acull els dos elements, la natura i la poesia amb igual importància. Primerament, el parc aplega el paisatge antròpic, de sequera, que esmentava Viladot en les seves obres. És el cas de, per exemple, de les construccions de pedra seca.\nPer una altra banda, observem la representació visual de l'obra de l'autor, composta de deu composicions diferents: Sis textos de l'autor i quatre recreacions d'escultures urbanes, inspirades en dos poemes concrets i dos més visuals.\nFoto Ajuntament Agramunt\nIconografia del Parc de la Riella\nPer poder gaudir del parc, primerament entrarem per la Carretera de Cervera, i trobarem el poema "Formes de Vida", potser la part més cridanera del parc i la més coneguda. Es tracta d'un recull de cinc escultures on podem llegir cinc paraules diferents: "nen", "noi"," home", "món" i "nyac". Aquests mots poden resumir l'existència humana. Mentre que els primers termes són 4 escultures metàl·liques, el cinquè és un taüt de pedra amb el mot. I és que el "nyac" es refereix al final de la vida, la mort. Podem veure doncs, com Viladot amb aquest poema defineix amb 5 mots les etapes de la vida.\nUn cop vist el poema "Formes de Vida", a uns metres localitzarem l'obra "Tots confessem ser companys d'un únic viatge", on hi ha l'escultura d'un tren en moviment. Podem tornar a veure la referència doncs, del pas de la vida.\nSi passem a l'altra banda de l'infinit descobrim una espècie de molí. Aquest poema rep el món d'"Alfabet", ja que està compost per lletres que al seu torn en formen una altra. Si seguim l'infinit trobem una escultura d'un arbre, que rep el nom d'"Ens Tempten les rames, però és el tronc qui té la llum", un poema que remarca la importància de la base de nodrir certes coses que a simple vista ens captiven, sense tenir en compte que per poder emetre la llum de les branques, primer hem de crear la base sòlida.\nSi extrapolem aquesta idea, podem esbrinar metafòricament, que molts cops a simple vista veiem els fruits i les recompenses de molts, però sovint, no tenim en compte una arrel d'esforç i constància que molts han fet per aconseguir que les seves branques plenes de somnis creixin.\nPer una altra banda, com hem dit abans, al llarg de tot el recorregut podem veure diferents espècies autòctones que parlava Viladot en les seves obres, així com un exemple del paisatge que tant remarcava l'autor, el paisatge de Ponent.\nL’objectiu principal és donar a conèixer l’autor d’una forma totalment innovadora i visual. A més té com a missió promocionar el terme municipal d’Agramunt i la seva comarca, l’Urgell, amb un entorn natural i alhora literari. Per tant, vol acostar a la ciutadania a l’art, sobretot la poesia visual, a través de l’obra de l’autor.\nAixí doncs, en aquest parc podem trobar l’essència de Guillem Viladot, marcada en un espai natural i literari a la vegada, el qual compta amb un espai de gran bellesa. Submergeix-te en aquest paratge ple d'història i literatura de proximitat.\nIconografia Parc de la Riella\nAgramunt recupera una passarel·la de vianants per al parc de Riella


Curs Primària Cinquè - Escola Rocaprevera\nCurs Primària Cinquè\nEts aquí: Inici1 / Curs Primària Cinquè\nLLIBRES I LLICÈNCIES CICLE SUPERIOR 21-22\nMATERIAL CICLE SUPERIOR 2021-22\nCREEM LA NOSTRA BÈSTIA FANTÀSTICA\nDurant la setmana de Sant Jordi, els alumnes de 5è van estar creant el seu animal màgic, es van inspirar amb el llibre de bèsties fantàstiques. En aquest enllaç us deixem algunes fotos del procés creatiu.\nEls alumnes de CS hem estat treballant la prehistòria, i amb aquesta sortida a les coves del Toll hem pogut veure tots els conceptes treballats a classe.\nQuina sort, vam de poder gaudir d’un entorn molt bonic i a sobre el nostre guia ens va explicar conceptes molt interessants!\nEl divendres al matí vam anar amb tota l’escola al teatre Cirvianum a gaudir de l’obra de la Xarxa de Torelló “Somni de la Nit de Sant Joan”. Quina gran sort vam tenir poder-la veure, per descomptat que ens va agradar molt!\nA 5è de primària treballem la premsa escrita. Una molt bona manera de fer-ho és fullejant els diaris i d’aquesta manera els anem coneixent. Així anem descobrint les diverses seccions i sabem identificar l’estructura de les notícies. Aquesta és una de les propostes lectores que ens ajuden a potenciar els hàbits lectors.\nEL PROJECTE DELS ARBRES A L’ESCOLA\nDurant el primer trimestre els alumnes de 5è de primària vam estar treballant els arbres de la nostra escola. Va ser un projecte que ens va ocupar bastants sessions i amb el qual vam poder treballar diferents conceptes com la biodiversitat, les característiques dels arbres i de les plantes i el seu funcionament. Aquest treball es va fer conjuntament amb l’àrea de llengua i ens va ajudar a millorar les nostres habilitats d’escriptors.\nCROS ESCOLAR DE TORELLÓ\nEl passat diumenge 23 de gener es va dur a terme la 20a edició del cros escolar de Torelló a la Zona esportiva de Torelló. Uns dels nostres alumnes va quedar primer de la seva categoria. Felicitats, Moha!!\nVISITA MOSSOS D’ESQUADRA I INTERNET SEGURA\nFa uns dies ens van venir a visitar els mossos d’esquadra per fer-nos una xerrada molt interessant sobre la internet segura. Vam aprendre com navegar segurs per internet i com protegir-nos dels possibles perills que hi podem trobar\nDijous passat, els alumnes de Cicle Superior vam visitar el Cosmocaixa de Barcelona. Va ser un dia molt complet: al matí vam gaudir i aprendre al mateix temps amb el taller de “Fenòmens elèctrics”. En acabar i després d’esmorzar, vam visitar el museu i l’emblemàtic bosc inundat, ple de flora i fauna tropical. Els alumnes ens vam mostrar d’allò més encuriosits davant dels diferents espais: el pèndol, les etapes històriques, l’evolució dels animals al llarg del temps, l’evolució física i química dels éssers vius, etc. Finalment, ens van fer una dinamització en l’exposició de Tesla, un dels genis de l’electricitat moderna. Una jornada intensa i molt ben aprofitada!\nEls alumnes de 5è treballem les matemàtiques partir de grups cooperatius. Així doncs, afavorim el treball col·laboratiu en equip i la participació activa dels alumnes a través del diàleg, reflexió i l’ajuda entre iguals!\nEl divendres dia 23, vam celebrar el Sant Jordi a l’escola. Aquest any, degut a les mesures que hem de prendre, no vam poder fer les activitats conjuntes amb els altres cursos. Tot i així, vam gaudir d’un dia de sol que ens va permetre fer activitats a l’exterior. Aquest any, vam estar treballant l’autora Felicia Fuster i cada curs va homenatjar-la de manera diferent. A Cicle Superior vam fer una exposició amb tots els haikús que cada alumne va crear durant aquells dies. A mitja setmana vam anar als jardins de Can Parrella per escriure el nostre propi poema breu inspirat en la natura, un dels molts tipus de relats que realitzava aquesta autora. A la tarda, vam fer la tradicional rosa i el poema per endur-nos-ho a casa i tenir un record d’aquesta fantàstica diada!\nQUINES SÓN LES PROPIETATS DELS LÍQUIDS?\nA medi natural estem treballant les característiques bàsiques dels líquids. A partir de diferents experiments que realitzem a l’aula, els anirem descobrint… Sabeu quins són alguns dels líquids més densos que l’aigua? I menys densos?\nEls alumnes de cicle superior hem anat a celebrar l’últim dia de trimestre al “Pelut”. Avui el temps ha acompanyat perquè ha fet molt bon dia! Hem gaudit molt fent cabanyes, jugant a jocs diversos, corrent… Teníem moltes ganes de poder fer una excursió a l’exterior i passar un dia diferent!\nAquesta setmana, dins l’àrea d’expressió corporal, els alumnes de 5è vam començar a representar les diferents obres de teatre que hem anat preparant al llarg d’aquestes setmanes. Després de dies d’assaig i amb una mica de nervis perquè tots els preparatius sortissin bé, els resulats van ser excel·lents! La setmana vinent continuarem amb les altres funcions teatrals per finalitzar el treball d’aquest segon trimestre.\nPAÏSOS DEL MÓN I ELS SEUS EDIFICIS\nAquesta setmana hem iniciat el projecte relacionat amb els edificis peculiars que podem trobar al món. Sabeu que n’hi ha que tenen formes geomètriques perfectes? N’hi ha que tenen forma de cub, de piràmide, de prisme i fins i tot d’esfera! Investigarem les seves característiques i altres curiositats! De moment, comencem fent recerca dels diferents països on podem trobar aquests edificis per saber-ne més coses! Tenim molta feina per endavant, però amb l’ajuda del nostre grup cooperatiu ho anirem treballant!\nAquesta setmana, la mare d’en Pau de 5è va venir a la classe per explicar-nos un conte que ha escrit amb molta il·lusió! Després d’explicar-lo i projectar una sèrie d’imatges, la il·lustradora d’aquesta narració ens va fer un dibuix d’una flor amb aquarel·les molt bonic. Moltes gràcies per haver vingut i felicitats per la feina feta!\nCONSTRUIM UN PLUVIÒMETRE\nAquesta setmana, dins l’àrea de medi, hem creat un pluviòmetre per aprendre a mesurar les precipitacions. Abans però, vam buscar i escriure les instruccions per saber exactament quin són els materials principals per construir-lo així com el seu funcionament. Esperem poder-lo posar a prova ben aviat!\nDIJOUS LLARDER I CARNAVAL A L’ESCOLA\nDijous passat vam celebrar el Dijous llarder amb els nostres companys de cicle superior. Al matí, vam anar a Rocaprevera, on vam esmorzar i gaudir d’unes hores de joc a l’exterior acompanyats d’un sol radiant! A la tarda, vam aprofitar per preparar la disfressa de Carnaval. Aquest any, la temàtica eren els personatges “fantàstics”. La nostra classe vam escollir els personatges “Among Us” i Goku.\nEl divendres al matí vam aprofitar per acabar la disfressa; a la tarda, vam fer un circuit de proves esportives a la pista, així com uns bracelets molt bonics dels colors de la nostra escola. Aquest any ha estat un carnaval diferent, però els alumnes ho hem celebrat amb la mateixa il·lusió!\nSKYLINES IN ARTS CLASS\nThe students in 5è drew the skylines of different world cities.\nFirst of all, they drew the skyline of the city on a white cardboard and cut out with scissors to the smallest details, such as windows. Then, they pasted the silhouette on a black cardboard and started to paint the sky using acrylic paint and pieces of sponges. The color gradation was painted starting from a central yellow strip, with a shade toward red on one half of the sheet, trying to simulate a sunset sky. Other students used other colors like purple, navy blue, black…\nOnce the sky was finished, they remove the template of the silhouette so they could see the buildings of the city in black color on a perfect shape.\nDo you recognize the cities?\nDivendres dia 29 vam celebrar el dia de la Pau i la no violència. A la classe vam aprofitar per parlar de Mahatma Gandhi, un líder polític que defensava la pau davant la injustícia. Durant aquella setmana, cada alumne va dibuixar un ocell i hi va inscriure una frase o missatge relacionat amb la pau. Al migdia, vam penjar-los en un entremat de fils junt amb els altres ocells que van dibuixar els alumnes d’infantil i primària de l’escola. Tan de bo aquests ocells poguessin volar i escampar els nostres missatges arreu! Tal i com deia Gandhi “No hi ha camí per la pau; la pau és el camí”.\nAvui dilluns, hem celebrat l’últim dia del primer trimestre. Ha set un matí molt entretingut i ha passat volant! Hem fet el detall nadalenc d’aquest any: un penjoll d’estrelles de colors amb una estrella destacada on hem inclòs els desitjos per aquest 2021, així com adjectius i objectes que identifiquem amb el Nadal. Després del pati hem fet el Caga Tió. Estem molt contents amb el regal del nostre amic invisible! Us desitgem unes bones festes i un millor 2021!\nCOM EM VEIG? COM EM VEUEN?\nA valors, arts i llengua, hem fet una activitat sobre COM EM VEIG/COM EM VEUEN? En primer lloc, cada alumne hem dibuixat una silueta amb una cartolina de color. En una banda, cadascú ha escrit aquelles qualitats i característiques que ens defineixen millor. A l’altra banda, cada company/a ha escrit també un aspecte/valor positiu que considera que tenim. Haurà coincidit la visió que tenim de nosaltres mateixos amb la que tenen els nostres companys?\nFULL MOON NIGHT LANDSCAPE\nStudents in 5è drew these beautiful full moon night landscapes. They started drawing a sketch of the picture they liked. Then, they drew the moon in the middle of the picture or at the top of the drawing paper and added different circles around it. The next step was to paint the circles using acrylic paint cold colours. The circles nearer to the moon were lighter because they were closer to the moon. Then, they got darker as we got farther.\nThen, when the paint was dried, they drew the picture on it (a tree, some animals, a swing, snow…). Finally, they painted it in black using a felt-tip pen. Do you like the results?\nAquests dies hem estat treballant les fraccions i hem comprovat que les trobem i les utilitzem en el nostre dia a dia més del que ens pensem: a l’aula hem recordat les més comunes, les hem comparat entre elles i n’hem buscat d’equivalents. Hem fet jocs de taula per treballar estratègies i també hem practicat amb l’Snappet. I sabeu què? Vam comprovar a partir de fraccions si totes les mandarines tenen el mateix nombre de grills. Sabeu quin va ser el resultat més freqüent? A veure si ho endevineu…\nDIBUIXEM EL NOSTRE MÓN INTERIOR\nA l’àrea de valors, els alumnes de cinquè van dibuixar a la pista el seu món interior i més personal, representant aquells aspectes més significatius de la seva vida!\nINVESTIGUEM ELS APARELLS DEL NOSTRE COS!\nDins l’àrea de medi, els alumnes hem començat a investigar els aparells del cos que tenen relació amb la nutrició.\nAprofitant que encara fa bon temps, els alumnes de cinquè anem al pati de dalt a fer l’estona de lectura diària.\nTREBALLEM AMB ELS DECIMALS\nAquests dies, hem estat treballant els nombres decimals a l’aula: ens hem mesurat, hem preparat un pressupost per crear una classe de segon de primària, buscant tot el material necessari que les mestres ens han dit que poden necessitar els alumnes i calculant el preu total per ajustar-nos al pressupost que teníem. Val a dir que ens hi hem acostat molt! Per acabar, hem practicat amb l’Snappet per treballar de manera personalitzada i motivadora a partir de les tecnologies digitals.


Dia Internacional Contra l'Assetjament Escolar • AFA Escola la Llacuna del Poblenou\n30 abr. Dia Internacional Contra l’Assetjament Escolar\nPosted at 10:40h in General\tby\tEli Capdevila\nL’assetjament escolar és qualsevol forma de maltractament psicològic, verbal o físic produït entre estudiants de manera reiterada al llarg d’un temps, tant a l’aula com fora d’ella. Quan es produeix a través de les xarxes socials, es coneix amb el nom de 𝗰𝗶𝗯𝗲𝗿𝗮𝘀𝘀𝗲𝘁𝗷𝗮𝗺𝗲𝗻𝘁 𝗼 𝗰𝗶𝗯𝗲𝗿𝗯𝘂𝗹𝗹𝘆𝗶𝗻𝗴. Es desenvolupa en primer lloc dins de l’entorn escolar, però després s’estén a altres àmbits, afectant la totalitat de la vida de qui el pateix.\nSegons l’Associació Espanyola per a la Prevenció de l’Assetjament Escolar, existeixen tres nivells d’actuació a l’hora d’intervindre sobre situacions d’assetjament escolar:\n-Primer nivell: prevenció. S’activa el protocol anti assetjament. Tots els membres de la comunitat educativa han de romandre en un estat d’alerta i observació permanent davant els possibles senyals que indiquen un risc d’assetjament.\n-Segon nivell: intervenció. Consisteix a frenar la situació d’assetjament el més aviat possible, detectant als alumnes implicats i posant el cas en coneixement de l’Equip Directiu del centre, sempre preservant la intimitat del menor maltractat.\n-Tercer nivell: actuació. Primera actuació, enfocada amb la víctima i accions de suport i protecció. Després s’intervé amb els agressors, companys i famílies dels alumnes afectats per a donar pautes orientatives i amb el professorat del centre educatiu.\nDes de la Comissió Escoles Lliures de Violències de l’AFA ens sumem a la commemoració d’aquest dia i ens manifestem en contra de qualsevol tipus de maltractament i/o assetjament i compartim amb vosaltres el següent enllaç del projecte del departament d’Ensenyament de la Generalitat ESCOLES LLIURES DE VIOLÈNCIES


Nutrients clau en una dieta baixa en histamina | AD Dietistas\nS’ha d’evitar el gluten en una dieta baixa en histamina?\nPosted by Adriana Duelo Date 17 Gener, 2022 Leave a reply\nUn cop diagnosticat el dèficit de l’enzim Diamino Oxidasa (DAO) comencem el tractament amb una dieta baixa en histamina i altres amines que també afavoreixen la seva acumulació, com són la putrestina o la cadaverina. A més, també serà de vital importància tenir en compte aquells aliments alliberadors d’histamina endògena o bloquejadors de l’enzim DAO.\nEls aliments rics en histamina més destacats, definits com aquells que superen els 20mg de l’amina per kg de pes, són: els embotits, el cava o xampany (a més de l’alcohol, que actua com a factor bloquejador de l’enzim DAO), el peix blau en forma de semiconserves (arengada o anxoves), els formatges curats, els productes vegetals fermentats (xucrut, derivats de la soja, com el tofu, el sufu o el tempeh) i alguns vegetals frescos com l’alberginia o els espinacs, entre d’altres.\nEl consum elevat d’aliments rics en altres amines biògenes, com ara la putrescina o la cadaverina, les dues més competitives amb la histamina, podrien provocar una saturació de DAO, impedint que aquesta degradi correctament la histamina provinent dels aliments. Així que, també s’hauria de limitar el seu consum en una dieta baixa en histamina. Aquells més destacats són: la xocolata, la taronja, el tomàquet, l’alvocat, els fruits secs i la cervesa, entre d’altres.\nDins dels aliments alliberadors d’histamina endògena, és a dir, la que es localitza a l’interior dels mastòcits, hi ha les fruites cítriques, la salsa de tomàquet, el marisc, la xocolata, la clara de l’ou i la llet, entre d’altres. Es desconeix el mecanisme fisiològic, encara que podria definir-se com una pseudoal·lèrgia malgrat que no hi estigui implicada la Immunoglobulina E.\nEn aquest sentit, una dieta baixa en histamina t’obliga, almenys en una primera fase, a prescindir d’alguns aliments i, aquest fet, podria provocar el dèficit d’alguns nutrients. Els nutrients que més afectats queden després de seguir una dieta baixa en histamina i que s’hauria d’assegurar que s’arriba a les recomanacions són: la vitamina D, la vitamina C, el calci, el ferro i l’omega-3. No obstant això, hi ha altres aliments o combinacions d’aliments que són aptes en situacions de dèficit de DAO i que ens permeten aportar aquests nutrients:\nVitamina D: principalment a través de l’exposició solar i del rovell de l’ou, ja que la clara es considera alliberadora d’histamina endògena i, per tant, cal evitar-la.\nVitamina C: hi ha vida més enllà dels cítrics! Podem obtenir vitamina C a través del pebrot vermell, del bròquil cru o dels créixens, així com del julivert fresc. També a partir de les fruites com la grosella negra, la xirimoia, el raïm, els gerds o el mango.\nCalci: no tot el calci acaba a la llet, el formatge i el peix, sinó que podem aportar dosis d’aquest nutrient a través de la crema de sèsam (tahin), begudes vegetals enriquides (especialment les de soja o de civada), formatge fresc de cabra, figues seques, algues Wakame fresques i dels cigrons.\nFerro: en el cas del ferro, no només cal ingerir aliments rics en ferro, sinó que també és important ajudar a l’organisme que l’absorbeixi. Per exemple, és clau no oblidar combinar una font vegetal de ferro, com poden ser els llegums (mongetes, cigrons i llenties principalment) o el mill, amb aliments que incloguin una dosi alta de vitamina C (pebrot vermell o verd i julivert). Altres fonts de ferro aptes en dèficit de DAO d’origen animal és el rovell de l’ou i la carn fresca.\nOmega-3: les llavors de lli o de xia són aptes en dèficit de DAO i resulten ser uns grans aliats imprescindibles de la nostra salut cardiovascular, reduint el colesterol i la pressió arterial.\nNo obstant això, en cas que a través de l’alimentació no sigui possible arribar als requeriments dels diferents nutrients caldrà la suplementació. Per exemple, a la majoria de casos aconsellem afegir perles d’omega 3 per la dificultat de trobar aliments baixos en histamina i rics en aquest àcid gras. De la mateixa manera, també es valora la suplementació amb comprimits d’enzim DAO abans dels menjars, ja que la millora del pacient avança més ràpidament unint dieta i suplementació.\nCaptura de pantalla de la ponència de l’Adriana Duelo al Congrés Internacional del dèficit de DAO (Novembre 2021).


Retencions importants el primer dia de tall de la Nacional II en sentit Girona | Consell Comarcal del Maresme\nInici La Comarca Retencions importants el primer dia de tall de la Nacional II en...\nRetencions importants el primer dia de tall de la Nacional II en sentit Girona\nLa prova de foc del primer dia d’entrada en funcionament del dispositiu de trànsit ha agafat per sorpresa els conductors de la Nacional II que circulaven en els dos sentits de la marxa, quan a 2/4 d’11 del matí, ha quedat tallat a l’alçada de la cruïlla de la Muvisa el carril de la Nacional II en direcció a Girona. La D.G de Carreteras del Ministerio de Fomento, ha estat qui ha fet el tall.\nTot i que el tall estava previst a les 9 del matí, la mesura no ha entrat en funcionament fins que s’ha enllestit la col·locació de totes les senyalitzacions i s’han destapat el senyals indicatius tant als accessos de la cruïlla de la Muvisa com a la zona industrial de Valldegata Draper.\nLes retencions han estat força importants des d’aquell moment, al nus viari de la Muvisa, fins a accedir a la zona industrial de Valldegata Draper, quan la circulació es feia aleshores més fluïda tant pels que entraven al nucli urbà d’Arenys pel carrer Partagàs com pels que prosseguien per l’autopista.\nLes retencions també han estat però en sentit Barcelona, quan els operaris de la Direcció General de Carreteres de Fomento han tret alguns arbres caiguts, a la zona de l’Hispània que tenien cert perill al estar descavalcats. La coincidència de les dues operacions ha acabat de complicar la situació ja prou afectada aquest matí.\nAquesta tarda representants de la D.G. de Carreteres de la Generalitat i del Ministeri de Fomento, han fet una inspecció ocular sobre el terreny per analitzar i fer alguns canvis sobre la senyalització per acabar de polir el dispositiu en el decurs de les properes hores.\nAgents dels Mossos d’Esquadra i de la Policia Local han estat patrullant durant tot el dia tant a la zona de la Muvisa com al nus viari de l’autopista. Per la seva banda, els operaris de COPISA, ja han començat a enderrocar el pont sobre la Nacional II a la vessant de mar. Recordar que el carril en direcció a Barcelona ja està funcionant pel nou tram de pont de la N-II al costat de muntanya.\nEs d’esperar que la jornada de demà dimecres, quan molts conductors ja coneguin el nou dispositiu alguns conductors que circulen en direcció a Girona per la N-II optin per agafar la via alternativa per dalt.\nVegeu des d’aquí el dispositiu previst pel tall que ha de durar 1 mes i mig aproximadament.\nUs suggerim també una visita a la web de la Direcció General de Trànsit de la Generalitat on actualitzen la informació de les incidències a les carreteres catalanes. Per facilitar la recerca premeu la opció obres i cerqueu la comarca del Maresme.\nArticle anteriorAquest dimecres, comencen les inscripcions a les Activitats d’Estiu 2002 a Arenys de Mar\nArticle següentCampanya d’avaluació i mesurament de sorolls de vehicles de motor a Arenys de Munt


El primer diabètic al que se li va trasplantar un illot pancreàtic ja no requereix insulina | Consumer\nEl primer diabètic al que se li va trasplantar un illot pancreàtic ja no requereix insulina\nEl primer malalt de diabetis al que li va ser trasplantat un illot pancreàtic al març ja no necessita punxar-se insulina, segons va informar el científic valencià Bernat Soria. Aquesta operació, que es va realitzar a Màlaga, va consistir en la injecció de cèl·lules sanes en el pàncrees del pacient.\nA l’IV Congrés de l’Associació Europea de Societats de Biofísica (EBSA), que se celebra a Alacant fins al dimecres, Soria es va referir a aquesta pionera intervenció efectuada el passat dia 3 de març a l’Hospital Carlos Hi hagi, que té com a objectiu combatre la diabetis i les seves conseqüències.\nEl científic valencià, un dels màxims partidaris d’investigar amb cèl·lules mare, desenvolupa a Andalusia la seva labor, després de no rebre en el seu moment el respatller de la Generalitat valenciana i sí el de la Junta andalusa.\nEl director de l’Institut de Bioingeniería de la Universitat Miguel Hernández d’Elx (UMH) va declarar que aquesta situació confirma que els resultats del trasplantament van ser “satisfactoris”. Malgrat això, Bernat Soria va recordar que aquesta recerca encara es troba en una fase de validació i que, per tant, fins a un termini d’entre dos i tres anys no estarà completament consolidada.\nEl trasplantament d’illots pancreàtics consisteix en la injecció al pacient diabètic d’unes cèl·lules anomenades beta, procedents d’illots d’un donant mort i que són les encarregades de fabricar insulina. D’aquesta manera, el pàncrees malalt és capaç de regenerar-se i, per tant, pot fabricar la seva pròpia insulina. A partir d’aquí, el pacient ja no necessita injectar-se aquesta substància.\nEl científic de la UMH també es va referir a l’acord aconseguit fa uns mesos amb la Junta d’Andalusia per dirigir les recerques en aquesta comunitat amb cèl·lules mare d’origen embrionari, un tipus d’estudi en el qual continua treballant amb un grup investigador procedent de la Universitat de Singapur.\nBernat Soria va assenyalar que la llei que permetrà les seves recerques a Andalusia es troba actualment en fase d’esmenes al Parlament andalús i va afegir que, previsiblement, l’aprovació definitiva del text serà durant la primera quinzena del setembre vinent.\ninsulina-ca islote-ca pancreático-ca


Caminada pel Parc Comarcal d'Olèrdola\nEl Col·lectiu Ecologista Bosc Verd va organitzar pel diumenge 15 de gener de2012 una caminada popular pel Parc Comarcal d'Olèrdola guiada per l'excursionista penedesenc Toni Inglada. Van participar-hi uns 120 caminadors canminadores. Prem aquí per a veure les fotos de la caminada.\nEl Parc Comarcal d'Olèrdola es divideix en tres grans zones: l'arqueològica, l'agrícola i la d'interès paisatgístic. El parc forma part de la Xarxa d'Espais Naturals gestionats per la Diputació de Barcelona, la qual el va adquirir l'any 1988, any en que es va aprovar el pla especial, destinat a protegir l'àmbit i donar tractament adequat al patrimoni arqueològic i arquitectònic de l'entorn.\nL'inici i el final de la caminada fou el poble de Sant Miquel d'Olèrdola. Es va començar al costat de l'Ajuntament tot realitzant un itinerari circular que ens portà a caminar pel Fondo de la Seguera, el Conjunt Monumental d'Olèrdola, la vella masia de Can Castellví, el bosc de Cal Passeres, la bonica zona de la Muntanyeta i les Planes.\nVam sortir a les 9 del matí de l'estació d'autobusos de Vilafranca, des d'on ensens vam despalçar en cotxes particulars fins a l'inici de la caminada. La sortida fou gratuïta i oberta a tothom.\nCol·lectiu Ecologista Boscverd


Santini Fase Verd comprar i ofertes a Bikeinn\nSantini - Roba home - Gorres i gorros\nDescripció Santini Fase\nLa simplicitat és un disseny que va ser la prova del temps. Tapa de cotó de cotó que ofereix una protecció fiable del sol. Es pot portar sol o sota un casc. Disponible en diversos colors, amb contrastos elegants i logotip de Santini.\nCompra avui mateix l’article Santini Fase i rep-lo a casa en poques hores! A més a més, pots escollir diferents talles i colors per al Santini Fase i comprar el que més s’adapti a les teves necessitats. En aquests moments el Santini Fase està en estoc i al preu de 18.99 $. Amb la gran varietat de Gorres i gorros que tenim al catàleg, trobaràs tot el que necessites per practicar esport aquí mateix.\nCaracterístiques Santini Fase\nSostenibilitat Santini Fase


Novetats de la setmana: Clean Bandit, 50 Cent, Klaxons i The Pierces - Primera Fila\nInici Actualitat Novetats de la setmana: Clean Bandit, 50 Cent, Klaxons i The Pierces\nNovetats de la setmana: Clean Bandit, 50 Cent, Klaxons i The Pierces\nNew Eyes, és el disc de debut dels Clean Bandit, banda que hem conegut gràcies al seu èxit Rather Be. Presenten una col·lecció formada per 13 temes, tot i que en l’edició deluxe se n’afegeixen alguns més i també algun vídeo.\nEl grup es va formar al 2009 i es caracteritzen per combinar so de música clàssica amb bases house.\n50 Cent torna al panorama musical amb un disc, que finalment es publica, després d’alguns canvis de nom.\nHi col·laboren, Mr Propz, Trey Songz i Jadakiss, entre d’altres.\nLa producció és cosa de Dr Dre i del mateix artista.\nLove frequency és el nom del tercer disc dels Klaxons, format per 11 cançons i on hi col·laboren en tasques de producció, grans noms com els de James Murphy o Tom Rowlands, que a més a més participa en el tema A new reality.\nLes dues germanes Pierce, tornen amb un nou disc, Creation, un cinquè disc, fet amb ganes de començar de nou. Produït pel guitarrista Christian “Leggy” Langdon, que els va acompanyar al llarg de la darrera gira.\nUn treball format per 16 nous temes i presentat per Believe in me.\nArctic Monkeys, The 1975, Sam Smith o George Ezra entre els nominats als Brit Awards 2019


Gairebé | La Finestra Digital\nTothom coneix la historia de Romeu i Julieta. Tothom sap que els dos s’estimaven i no van poder estar junts. Però, algú s’ha plantejat mai com podien ser aquests dos personatges en l’actualitat? Algú ha pensat mai què passaria si la nostra Julieta no sabés parlar en vers? En Carles Algué, sí.\nA l’endinsar-nos en una de les sales del Versus Teatre, ens obliguen a trepitjar l’espai escènic preparat pels actors. Es tracta d’una franja blanca en la que es construirà un lavabo abandonat i un paisatge exterior on plourà. A mesura que avança l’obra comprendrem el valor metafòric dels espais recreats. En el cas del lavabo en runes, ple de pintades i amb una gran olor a pixum ens ajudarà a caracteritzar als personatges: ells transiten dins d’un món que no els ofereix el que volen, els decep. Parlem d’una atmosfera mancada d’esperança alguna i destructora dels idealismes pintats, literal i figuradament, per ells mateixos.\nAlgué dibuixa a dos pidolaires d’afecte que parteixen de llocs diferents però no necessariament oposats. Intenten guarnir amb poesia l’ambient obscur en el que han viscut i encara viuen. Ell fuig del món que l’ha “obligat” a ser un criminal amb l’ajuda de la literatura. Concretament, el veurem recitar versos de Romeu i Julieta. Aquest atribut característic compon un personatge polièdric amb uns trets de personalitat que disten de ser un arquetip i el fan molt més interessant i expectant.\nElla vol allunyar-se dels que la tatxen de “puta” a partir del record de la seva àvia que li va ensenyar a volar. Volar com un colom. Sap volar però no sap parlar en vers. No és casual que durant l’obra els coloms s’estampin contra els vidres.\nEl conflicte que presenta l’obra són les limitacions d’un mateix. Com a espectadors no ens importen tant els conflictes externs amb altres personatges latents sinó, més aviat, la seva reflexió o conseqüència. Aquesta decisió dramatúrgica encaixa perfectament amb la sala teatral on es representa. Es tracta d’una sala mirall, és a dir, que es poden observar les reaccions de la resta dels espectadors perquè estan asseguts davant teu. Dita situació aporta un valor semiòtic important perquè genera la reflexió de tot el que es representa. Assistim a la derrota dels somnis contemporanis i, tot i que els actors no es dirigeixen a públic, se’ns fa partícips del sentiment desesperançador actual en el que qualsevol podria ser algun d’aquests dos antiherois.\nL’Elisabet Vallès i en Jacob Torres donen vida a aquests ésser tràgics amb no tota la força necessària que requereix el text. L’autor introdueix una història amb molt bones expectatives: un text treballat amb un punt líric i un mecanisme per apropar-se a la actualitat que no deixa indiferent; però que acaba tocant la cursileria amb l’anècdota de Romeu i Julieta. S’intueix que el dramaturg vol mostrar com podem superar-nos mitjançant el tema de l’amor. Responent a la pregunta de l’inici, avui en dia un Romeu i una Julieta tampoc podrien estar junts si no creuen en ells mateixos per anar més enllà i abandonar tot el que no els deixa avançar.\nAlgué dicta sentència advertint-nos que no hi ha lloc per l’esperança per poder complir el que un vol. Sempre ens quedem a mig camí: “A vegades ja s’hi està bé davant del precipici, sense haver de saltar. estant gairebé a punt de tot. Gairebé a punt de follar. Gairebé a punt d’estimar. Gairebé a punt de compartir la vida.”\nNo es pot pretendre ser Julieta i no parlar en vers.\nNo deixeu d’anar al Versus Teatre els dimarts i dimecres fins el 14 de maig.\nCarles AlguéElisabet VallèsJacob TorresVersus Teatre


Ricard Vilanova (bloc): Resistència, força, potència…\n(Apunts d’informació per a ús personal per aclarir conceptes).\nJo fins ara entenia la salut com un tot. “La salut ho és tot”, pensava… “la física i la mental”. Però segons sembla la salut només és una part del trencaclosques d’aquest tot i “arribarà sola” si justament la sabem balancejar conjuntament entre:\nI ara sí, aquest tot, el podem treballar amb la coneguda ràtio 80% alimentació i 20% exercici.\nAclarits aquests primers conceptes, ara podem parlar de tot un seguit de paraules que, fins ara, em semblaven totes iguales o sinònims per expressar el mateix… Però no, cadascuna és un concepte diferent que aquí anoto com apunt personal per tenir-ho més clar d’ara endavant.\nEts capaç de fer o moure?:\n8 dominades amb el pes corporal\nsentadetes amb 1,5 vegades el pes corporal\npes mort amb 1,8 vegades el pes corporal\npress de banca amb el pes corporal\npress militar amb 0,75 vegades el pes corporal\nEnhorabona! Vas bé de força!\nEts capaç de fer?:\nsprint de 100 m en menys de 15”\nEnhorabona! Vas bé de velocitat!\nsaltar un obstacle a peu parat a l’alçada de la cadera\nEnhorabona! Vas bé de potència!\n4.- Resistència cardiovascular\ncórrer 5 km en menys de 25’\nEnhorabona! Vas bé de resistència cardiovascular!\n5.- Resistència muscular\n200 sentadetes en menys de 5’\nEnhorabona! Vas bé de resistència muscular!\n6.- Mobilitat (flexibilitat, coordinació, estabilitat, precisió…)\ntest FMS amb més de 17 punts\nEnhorabona! Vas bé de mobilitat!\nJa sabem doncs, on cal treballar amb especial dedicació: allà on anem més fluixos.\nCom podem aconseguir millores en alguns aspectes? Aquí alguns apunts més que vaig editant, afegint i retocant segons en vaig aprenent… ;-)\nJo vaig especialment malament en força i curt en resitència muscular i mobilitat… A treballar-ho doncs! I dels altres aspectes vaig bé, però tampoc sobrat. A treballar-ho també.\nPer guanyar masa muscular, moltes repeticions amb intensitat mitja.\nExercicis intensos amb poques repeticions.\nExercicis pliomètrics*, basats en moviments explosius del cos.\nPotència = treball** ÷ temps.\nExecució de salts que produeixen un cicle d’estirament-escurçament en el múscul, la qual cosa és deguda a l’activació del reflex miotàtic i també de la reutilització de l’energia elàstica, producte de l’estirament realitzat. Alt reclutament de fibres ràpides (factor histològic), amb intervenció també de factors nerviosos (reclutament de fibres, sincronització d’unitats motrius i activació del reflex miotàtic) i elasticitat muscular en sèrie.\nTreball = força x distància.


Foc a Terra | RSS.com\nby Àlex R. Bacardit i Marc Collado\nUn podcast de minories, per al gran públic, que t'acostarà — en català — a la tecnologia tal com raja.\nE27 - LaMDA no parla català\nEns diuen que la profecia de Skynet — extreta directament de la pel·lícula Terminator — ha esdevingut una realitat. Ens recolzem en tot el rebombori originat al voltant de si LaMDA ha cobrat, o no, consciència per analitzar l'esta...\nE26 - No compreu el pa amb Bitcoin\nEt portem (el que no hauria de ser) consell financer de la mà de Foc a Terra. Avui ens envalentim i tornem a trepitjar terreny desconegut per parlar de la crisi financera, l'estat de web3, i si realment hi ha valor darrere d'algun...\nE25 - MacBook Bro\nEpisodi 23Avui ens deixem anar. Trenquem amb l’estricte format de trenta minuts que ha presidit aquest podcast durant 25 episodis, però l’ocasió ho mereix. Inspirats per The Talk Show, de John Gruber, anem llargs per comentar en e...\nE24 - Acabarem abans la Sagrada Família\nQuè passaria si Zara i TikTok tinguessin un fill? Dos vells, analfabets de la moda analitzem Shein. L'últim fenomen xinès, que sense fer gaire soroll, ha desbancat els grans incumbents del "retail" a base d'una experiència puramen...\nE23 - Els robots no paren per dinar\nEns guardem "el meló" pel nostre primer encontre presencial, cara a cara. Ja n'introduíem la temàtica al final del passat episodi: la tecnologia és la nova religió? Donem resposta a una pregunta a la qual no tenim resposta, però s...


RECORDANT...EL FINAL FESTER: LA FESTA MAJOR DE GATA, EL DIA DEL CRIST | CRONISTA DE GATA DE GORGOS\nRECORDANT...EL FINAL FESTER: LA FESTA MAJOR DE GATA, EL DIA DEL CRIST\n(ÀLBUM DE FOTOGRAFIES DEL DIA DEL SANTÍSSIM CRIST)\nPassacarrers, missa solemne, mascletà, vi d’honor, processó, castell, dia gran\nAhir, dia 6 d’agost de 2014, el poble de Gata va dir adéu a tretze dies de festes i ho va fer, com mana la tradició, amb el dia de la festa major, dedicat al Santíssim crist del Calvari. Des de primeres hores del dia es sentien els trons de la despertà de la Comissió 2014 i els sons del passacarrer de la banda Unió Musical. Després, missa solemne concelebrada per distints rectors: fills de Gata, entre els que es trobava Juan Pons, que presidia l’Eucaristia, rectors que han estat a la parròquia, el rector actual, l’arxiprest, rectors dels pobles veïns. A la missa hi van assistir, festerets, festers i autoritats.\nAcabada la missa, els festers i autoritats i tot el poble, en general, es va desplatzar a l’antic camp de futbol de Les Sorts, per a seguir de prop la mascletà. Després, al Pavelló poliesportiu cobert, va tindre lloc el vi d’honor i lliurament de premis a concursos i competicions de festes.\nPer la vesprada, des de les 20,40 a les 22,10 va tindre lloc la processó-romeria, des de l’església a l’ermita, acompanyant els gaters i forasters al Santíssim Crist del Calvari. Els quintos de fa 30 anys L’Atropell i els de fa dos anys, van pujar al Crist i ho van fer molt bé, posant tot l’empeny en què lluïra la seua tasca de portadors.\nA la replaceta del Calvari es van cantar els goigs, els portadors li van pegar distintes voltes abans d’entrar cap a dins, i va retornar al seu lloc, al santuari del Tossalet, des d’on havia eixit el passat 25 de juliol, per a visitar -com deia ben acunyat la penya "L’Aspardenya" a l’esglèsia, al seu Palau d’Estiu.\nPer a finalitzar les festes 2014, un fabulós i novedós castell de focs artificials, disparat des de l’antic camp de futbol "Les Sorts" va posar el punt i final a les festes.\nAra, des de ja, la comissió de festes 2015, que s’està formant, prepara les de l’any que ve sense pausa.\nAprofite per agrair a la Comissió de festes 2014 i a José Luis Fornés, que hagen pujat al facebook les fotos de les festeres a l’altar (Comissió) i l’última fotografia (JL Fornés), el remat de la festa.\nFOTOS: Cronista de Gata / Comissió de festes 2014 / José Luis Fornés.\n07/08/2014 18:55 cronistadegata #. FESTES


Ratpenat de mida mitjana amb longitud cap-cos de 39 i 46 mm i cua entre 39 i 49 mm. Té un pelatge distintiu amb la part ventral groguenca o crema i la part dorsal marró o caoba. La pell és de color marró clar o crema amb un color similar al tragus o les orelles. La barbeta té una forma característica de boomerang que es pot fer servir per diferenciar aquesta espècie dels seus congèneres. La llargada del peu oscil·la entre 7 i 9 mm i l'avantbraç entre 35 i 43 mm. Les orelles, clarament més llargues que la resta d'espècies, oscil·len entre 29 i 35 mm. El ratpenat orellut daurat pot pesar entre 6 i 9 g.\nPlecotus auritus és una espècie endèmica d'Europa, incloent el Regne Unit, l'est de Rússia i la regió del Caucas. A la península Ibèrica només es troba a la part més septentrional. A Catalunya bàsicament el trobem a les zones de muntanya mitja i alta.\nAquesta espècie es pot trobar en una gran varietat d'hàbitats des de forestals fins a zones agrícoles. En el sud de la seva distribució també es poden trobar en zones urbanes com en jardins i parcs. Aquesta espècie es pot trobar en diferents hàbitats des del nivell del mar fins a 2000 m d'altitud. És un animal forestal que requereix d’arbres vells per refugiar-se i per criar. A l’hivern els trobem a coves, mines, soterranis, etc. on pot suportar temperatures molt baixes\nAquesta espècie es considera sedentària tot i que realitza moviments entre els refugis de reproducció i d'hibernació.\nLa dieta d'aquesta espècie consisteix en lepidòpters tot i que es pot complementar amb dípters, ortòpters i altres artròpodes no voladors.\nLes colònies de reproducció poden estar formades per grups de 50 individus, essent rares les colònies de més de 100. Aquestes colònies es poden trobar en edificis vells, refugis subterranis o caixes refugi. Les cries neixen a finals de juny, normalment una per femella reproductiva, tot i que a vegades dues, i esdevenen independents a les 6 setmanes d'edat. Els juvenils esdevenen reproductivament actius al primer o segon any d'edat.\nD'acord amb la IUCN Red List es considera Least Concern (sense preocupació). Aquesta espècies està protegida per legislació nacional, l'acord d'Eurobats, la Convenció de Berna i la Directiva Europea d'Hàbitats i Espècies. En la major part de la seva distribució es considera comuna sense amenaces rellevants, tot i que alguna àrees perifèriques és poc abundant.\nL'ecolocalització és molt similar a les espècies del mateix gènere amb cris modulats i dos harmònics evidents, el primer amb freqüències entre 25 i 30 kHz i el segon entre 50 i 60 kHz.